Rahnaward Zaryab

Rahnaward Zaryab (رهنورد زریاب; født i august 1944 i Kabul i Afghanistan, død 10. desember 2020 samme sted) var en afghansk journalist, forfatter og politiker som var kulturminister i sitt land.

Liv og virke 
Zaryab ble født i Kabuls gamleby, i bydistriktet Rika Khana. Havn var barn av analfabeter, faren handlet med kjøkkenbestikk og -utstyr. Han studerte journalistikk ved Universitetet i Kabul, fortsatte med stipend med studier i New Zealand og i Storbritannia med postdoktorstudier i Wales.

Etter studiene var han først journalist og rettsreporter for magasinet Zhvandūn. Han skrev også for andre aviser. 

Zaryab giftet seg med forfatterinnen Spojmai Zaryab (født 1949). De fikk tre barn.

I 1991 emigrerte han, hans hustru og barna til Frankrike. Etter talibanregjeringens fall i 2001 dro han alene tilbake til Afghanistan. Han arbeidet til tider som moderator i det private Tolo TV og utdannet journalister. Han var også innimellom rådgiver for president Hamid Karzai og i en kortere periode kulturminister.

Zaryab skrev på språket dari. Han forfattet mer enn hundre noveller, flere romaner og en dreiebok. Han frigjorde seg fra den tradisjonelle fortellerstil og skapte nye litterære uttrykksformer for afghansk litteratur.

Zaryab døde i desember 2020 av covid-19.

Referanser

Litteratur 
 Mujib Mashal: Writer Retreats to a Kabul That Lives Only in His Memories and Books, NYT, 17. April 2015

Eksterne lenker
 
 

Journalister
Afghanske forfattere
Afghanske politikere
Personer fra Kabul
Dødsfall relatert til covid-19 i Afghanistan
Politikere ofre for covidpandemien
Forfattere ofre for covidpandemien